Diari Oficial de la Generalitat Valenciana


Sumari del DOGV 5382, del 07-11-2006 (2006/12164)

REIAL DECRET 1.188/2006, de 13 d'octubre, sobre modificació i ampliació dels mitjans patrimonials adscrits als serveis de l'administració de l'Estat traspassats a la Comunitat Valenciana pel Reial Decret 2.673/1998, d'11 de desembre, en matèria de la gestió realitzada per l'Institut Nacional d'Ocupació, en l'àmbit del treball, l'ocupació i la formació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/2006/10/13/1188/dof/vci/html**

### Dades del document

Número de DOGV
:   5382

Data del DOGV
:   07-11-2006

Secció del DOGV
:   I. DISPOSICIONS GENERALS

Número del document
:   2006/12822


Data del document
:   13-10-2006

Organisme emissor
:   Ministeri d'Administracions Públiques

Tipus de document
:   Reial decret

Anàlisi jurídica

 Descriptors 

:   * administració regional
    * legislació
    * competència administrativa
    * transmissió de la propietat
    * treball
    * administració central
    * descentralització

REIAL DECRET 1.188/2006, de 13 d'octubre, sobre modificació i ampliació dels mitjans patrimonials adscrits als serveis de l'administració de l'Estat traspassats a la Comunitat Valenciana pel Reial Decret 2.673/1998, d'11 de desembre, en matèria de la gestió realitzada per l'Institut Nacional d'Ocupació, en l'àmbit del treball, l'ocupació i la formació. [2006/A12798]  
La Constitució, en l'article 149.1.13a, reserva a l'Estat la competència exclusiva sobre les bases i coordinació de la planificació general de l'activitat econòmica, i en l'article 149.1.7a, estableix que l'Estat té competència exclusiva en matèria de legislació laboral, sense perjudici de la seua execució pels òrgans de les comunitats autònomes.  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, i reformat per les lleis orgàniques 5/1994, de 24 de març, i 1/2006, de 10 d'abril, disposa en l'article 51.1 que correspon a la Generalitat Valenciana l'execució de la legislació de l'Estat en matèria laboral, assumint les facultats, competències i serveis que en este àmbit i a nivell d'execució té l'Estat respecte de les relacions laborals, sense perjudici de l'alta inspecció d'este i del foment actiu de l'ocupació.   
Mitjançant el Reial Decret 2.673/1998, d'11 de desembre, es van traspassar a la Comunitat Valenciana les funcions i serveis en matèria de la gestió realitzada per l'Institut Nacional d'Ocupació, en l'àmbit del treball, l'ocupació i la formació, i ara es procedeix a modificar i ampliar el traspàs efectuat.  
El Reial Decret 4.015/1982, de 29 de desembre, determina les normes i el procediment a què han d'ajustar-se els traspassos de funcions i serveis de l'administració de l'Estat a la Comunitat Valenciana.  
En virtut d'això, en compliment del que disposa la disposició transitòria primera de l'Estatut d'Autonomia de la Comunitat Valenciana, a proposta del ministre d'Administracions Públiques, i amb la deliberació prèvia del Consell de Ministres en la reunió del dia 13 d'octubre del 2006,  
DECRETE  
Article 1  
S'aprova l'acord de la Comissió Mixta de Transferències prevista en la disposició transitòria primera de l'Estatut d'Autonomia de la Comunitat Valenciana, pel qual es modifiquen i amplien els mitjans patrimonials traspassats a la Comunitat Valenciana en matèria de la gestió realitzada per l'antic Institut Nacional d'Ocupació, actualment Servei Públic d'Ocupació Estatal, en l'àmbit del treball, l'ocupació i la formació, i que es transcriu com a annex d'este reial decret.  
Article 2   
En conseqüència, queden traspassats a la Comunitat Valenciana els mitjans patrimonials inclosos en la relació annexa, adjunta a l'acord indicat.  
Article 3  
La modificació i ampliació de mitjans a què es refereix este reial decret tindrà efectivitat a partir de la data assenyalada en l'acord de la Comissió Mixta esmentada.  
DISPOSICIÓ FINAL  
Única. Entrada en vigor  
Este reial decret entrarà en vigor l'endemà de la seua publicació en el Boletín Oficial del Estado.   
Madrid, 13 d'octubre de 2006  
JOAN CARLES R.  
El ministre d'Administracions Públiques,  
JORDI SEVILLA SEGURA  
ANNEX  
Pilar Andrés Vitoria i Miguel Nadal Tárrega, secretaris de la Comissió Mixta de Transferències Administració de l'Estat - Comunitat Valenciana, prevista en la disposició transitòria primera de l'Estatut d'Autonomia de la Comunitat Valenciana,  
CERTIFIQUEN:  
Que en la sessió plenària de la Comissió Mixta, del dia 27 de setembre del 2006, es va adoptar un acord sobre modificació i ampliació dels mitjans patrimonials adscrits als serveis traspassats a la Comunitat Valenciana en matèria de la gestió realitzada per l'antic Institut Nacional d'Ocupació, actualment Servei Públic d'Ocupació Estatal, en l'àmbit del treball, l'ocupació i la formació, en els termes que s'indiquen tot seguit:  
A) Referència a normes en què s'empara la modificació i ampliació  
Mitjançant el Reial Decret 2.673/1998, d'11 de desembre, es van traspassar a la Comunitat Valenciana les funcions i serveis en matèria de la gestió realitzada per l'Institut Nacional d'Ocupació, en l'àmbit del treball, l'ocupació i la formació.  
La disposició transitòria primera de l'Estatut d'Autonomia de la Comunitat Valenciana i el Reial Decret 4.015/1982, de 29 de desembre, estableixen les normes que regulen la forma i condicions a què han d'ajustar-se els traspassos de funcions i serveis de l'administració de l'Estat a la Generalitat Valenciana, així com el funcionament de la Comissió Mixta de Transferències.  
Sobre la base d'estes previsions normatives, es modifica i s'amplia, si pertoca, la relació dels mitjans patrimonials que van ser objecte de traspàs en matèria de la gestió realitzada per l'antic Institut Nacional d'Ocupació, actualment Servei Públic d'Ocupació Estatal, en l'àmbit del treball, l'ocupació i la formació.  
B) Béns patrimonials, drets i obligacions de l'Estat que es traspassen  
Els béns patrimonials adscrits als serveis traspassats a la Comunitat Valenciana que es modifiquen i amplien, s'inclouen en la relació adjunta número 1, en els termes que s'hi especifiquen.  
C) Documentació i expedients dels béns que es modifiquen i amplien  
El lliurament de la documentació i expedients dels béns que es modifiquen i amplien es realitzarà en el termini d'un mes des de la publicació del reial decret pel qual s'aprove el present acord, i de conformitat amb el que estableix l'article 8 del Reial Decret 4.015/1982, de 29 de desembre.   
D) Data d'efectivitat del traspàs  
La modificació i ampliació de la relació de mitjans patrimonials objecte del present acord tindrà efectivitat a partir de l'endemà de la publicació del reial decret pel qual s'aprova este acord.  
I perquè així conste, s'expedeix el present certificat.  
Madrid, 27 de setembre del 2006.. Els secretaris de la Comissió Mixta: Pilar Andrés Vitoria i Miguel Nadal Tárrega.  
II. AUTORITATS I PERSONAL  
b) OFERTES D'OCUPACIÓ PÚBLICA,  
OPOSICIONS I CONCURSOS  
1. Administració territorial de la Generalitat Valenciana  
Conselleria de Justícia, Interior  
 i Administracions Públiques


Còpia Permalink ELI